《书北齐冯淑妃传后》
明代·苏民怀

鹰犬仪同各阶级，琵琶当殿黄门立。齐兵穿破平阳城，妖星马上催妆急。

苍黄介胄暗尘飞，犹自嫣然著锦衣。不闻汾水方酣战，尚忆天池更打围。

金鸡啼上白杨树，不见邺宫行乐处。无愁曲奈有愁何，粉镱敲残红泪多。

作者简介：苏民怀，字子仁，一字懋德。南海人。明世宗嘉靖四十三年（一五六四）举人。初官赵州，入为国子监丞，迁刑部主事，改户部，历郎中，终朗宁知府。著有《吹池稿》。清温汝能《粤东诗海》卷三二有传。